open-index/open-wikipedia-markdown huggingface dataset:
Lilly Bølviken

**Lilly Helena Bølviken** (1914–2011) var en norsk jurist, kvinnesaksforkjemper og Norges første kvinnelige høyesterettsdommer. Hun var fra 1952 den eneste kvinnelige byrettsdommeren i Oslo og en av få kvinnelige dommere i Norge, og ble utnevnt til høyesterettsdommer i 1968. Hun var 1. nestleder i Norsk Kvinnesaksforening 1960–1966.

## Karriere
Lilly Henriksen vokste opp i Arendal og ble cand.jur. ved Universitetet i Oslo i 1942. Hun arbeidet deretter som sekretær i Statens prisdirektorat 1942–1945 og ble i 1945 dommerfullmektig i Sør-Hedmark. Samme år ble hun gift med høyesterettsadvokat Magne Bølviken. I 1946 vendte hun tilbake til Statens prisdirektorat som kontorsjef ved distriktskontoret for Hedmark og Oppland 1946–1952. Hun ble i 1952 byrettsdommer i Oslo byrett, som tredje kvinne, og var i flere år byrettens eneste kvinnelige dommer. I kraft av dette var hun en av Norges fremste kvinnelige jurister på den tiden.

Hun var dommer i Høyesterett fra 1968 til 1984. Da hun i 1968 tok sete som høyesterettsdommer måtte man endre på måten man tiltalte Høyesterett når man åpnet forhandlingene i en sak. Tidligere ville prosessfullmektigen åpne med: «Høyst ærverdige *herrer*, rikets øverste dommere.» Dette ble endret til den kjønnsnøytrale tiltaleformen man har i dag: «Høyst ærverdige *rett*, rikets øverste dommere.»

Lilly Bølviken var aktivt engasjert i kvinnesaken særlig i 1950- og 1960-årene; hun var i tolv år (1954–1966) medlem av landsstyret i Norsk Kvinnesaksforening og var foreningens 1. nestleder 1960–1966; foreningens leder i de seks årene hun var nestleder var senere likestillingsombud Eva Kolstad.

Hun var formann for Ekteskapslovutvalget som i 1986 la frem forslag til nye lovregler om inngåelse og oppløsning av ekteskap i ekteskapsloven. leder for tilsynsrådet for Bredtveit fengsel, medlem av kontrollkomiteen for Landsbanken og leder for Stortingets billighetserstatningsutvalg.

Bølviken ble tildelt kommandør av St. Olavs Orden i 1978 for sitt embetsfortjeneste. Hun døde i 2011.

## Referanser
Dagbrudd

Et **dagbrudd** er et sted hvor en bryter mineraler under åpen himmel, i motsetning til en gruve hvor en driver under jorden og henter opp malmen via stoller og sjakter. 

## Norge
I Norge i dag er der dagbrudd blant annet ved Bjørnevatn i Sør-Varanger og Rana Gruber i Dunderlandsdalen. Andre kjente dagbrudd er Titania A/S i Sokndal. 

Historisk har det vært dagbrudd en rekke steder rundt om i landet, blant annet ved Blaafarveværket i Modum, Glasergruva i Skien, Søve ved Ulefoss, Torbjørnsrud gruve ved Arendal, Rødsand gruver ved Sunndalsfjorden, Fløttum gruve i Midtre Gauldal, Bjørkåsen gruver i Ballangen, Senja nikkelverk og Sydvaranger jerngruver..

## Referanser
Sjakt

En **sjakt** er en loddrett eller svært bratt transportgang i en gruve som når opp i dagen. Dersom sjakten kun er en vertikal forbindelse mellom to underjordiske ganger, kalles det en *blindsjakt*. En loddrett  eller skrå gruvegang som ikke ender i dagen kalles en **synk**.  Horisontale gruveganger som brukes som inngang, til lufting, transport av malm eller drenering av vann kalles en stoll.  

Det er viktig å merke seg at disse begrepene brukes om menneskeskapte gruveganger - i motsetning til grotter som alltid er naturlige ganger og hulrom i grunnen.
Hoonah-Angoon Census Area

**Hoonah-Angoon Census Area**, tidligere **Skagway-Hoonah-Angoon Census Area**, er et folketellingsområde i den amerikanske delstaten Alaska. Det ligger i de sørøstlige delene av staten og omfatter landområder rundt Glacier Bay, den nordlige delen av øya Chichagof, store deler av øya Admiralty og fastlandsområdene mellom Halkham Bay i nord og Fanshaw Bay i sør.

Folketellingsområdet grenser til Yakutat City and Borough i nordvest, Haines Borough og Juneau City and Borough i nordøst, Britisk Columbia i øst, Petersburg Borough i sør og  Sitka City and Borough i sørvest. Det har et totalt areal på  kvadratkilometer og et folketall på .

Området som utgjorde Skagway-Hoonah-Angoon var en del av folketellingsområdet Skagway-Yakutat-Angoon frem til Yakutat-området ble organisert i 1992. I 2007 ble området rundt byen Skagway organisert i en egen bykommune, og det gjenværende uorganiserte området fikk sitt nåværende navn.

## Kilder
* Kartdata fra State of Alaska, Department of Labor and Workforce Development: *[https://web.archive.org/web/20140930004305/http://laborstats.alaska.gov/census/maps.htm#cen2000#cen2000 Alaska Census Data]*. Boundary Maps.
Mainland

**Mainland** kan vise til:

* Mainland (Orknøyene) – hovedøya på Orknøyene
* Mainland (Shetland) – hovedøya på Shetland
Southeast Fairbanks Census Area

**Southeast Fairbanks Census Area** er et folketellingsområde i den amerikanske delstaten Alaska. Området har et totalt areal på  kvadratkilometer, hvorav 638 km² er vann, og et innbyggertall på  (2010).

Southeast Fairbanks ligger i de østlige delene av delstaten, med grenser til Fairbanks North Star Borough i nordvest, Yukon-Koyukuk Census Area i nordøst, Yukon i øst, Valdez-Cordova Census Area i sør, Matanuska-Susitna Borough i sørvest og Denali Borough i vest.

Folketellingsområdet ble etablert i 1964, etter en deling av valgdistriktet Fairbanks i en nordlig, organisert del, og en gjenværende sørlig, uorganisert del. I 1972 ble områdene i nordøst overført til Southeast Fairbanks fra folketellingsområdet Upper Yukon. Den sørøstlige delen av Southeast Fairbanks ble overført til Valdez-Cordova Census Area før folketellingen i 1980.

## Referanser


## Kilder
* Kartdata fra State of Alaska, Department of Labor and Workforce Development: *[https://web.archive.org/web/20140930004305/http://laborstats.alaska.gov/census/maps.htm#cen2000 Alaska Census Data]*. Boundary Maps.
Valdez-Cordova Census Area

**Valdez-Cordova Census Area** er et statistikkområde i den amerikanske delstaten Alaska. Området har et totalt areal på  kvadratkilometer, hvorav  land og  vann, og et folketall på   (2010). Den største byen er Valdez.

Folketellingsområdet ligger i de sørøstlige delene av delstaten, og grenser mot Southeast Fairbanks Census Area i nord, Yukon i øst, Yakutat City and Borough i sørøst, Kenai Peninsula Borough og Municipality of Anchorage i vest og Matanuska-Susitna Borough i nordvest. 

Valdez-Cordova ble opprettet før folketellingen i 1980, etter en sammenslåing av de to statistikkområdene Valdez-Chitina-Whittier og Cordova McCarthy.

## Referanser
Bethel Census Area

**Bethel Census Area** er et folketellingsområde i den amerikanske delstaten Alaska. Det ligger i de sørvestlige delene av staten med grenser til Kusilvak Census Area i nordvest, Yukon-Koyukuk Census Area i nord, Matanuska-Susitna Borough i øst, Kenai Peninsula Borough i sørøst og mot Lake and Peninsula Borough og Dillingham Census Area i sør.

Bethels totale areal er 117 866 km², hvorav 12 627 km² er vann. Folketallet er på  (2010), og største by er Bethel.

Bethel ble etablert som et valgdistrikt i 1958. I 1972 ble den østlige delen overført fra statistikkområdet Kuskokwim.

## Referanser
Dillingham Census Area

**Dillingham Census Area**, tidligere **Bristol Bay Census Division**, er et folketellingsområde i den amerikanske delstaten Alaska. Det ligger i de sørvestlige delene av delstaten mellom Kilbuck- og Taylorfjellene i nord og Bristolbukta i sør.

Dillingham grenser til folketellingsområdet Bethel i vest og nord og mot bykommunen Lake and Peninsula i øst. Området har et totalt areal på 54&nbsp;204 kvadratkilometer, hvorav 5&nbsp;837 km² er vann og 48&nbsp;367 km² land. Statistikkområdet har 5&nbsp;010 innbyggere (2013), og den største byen er Dillingham.

I 1961 ble statistikkdivisionen Bristol Bay etablert med landområder rundt Bristolbukta, fra Cape Newenham i nord til Port Heiden på Alaskahalvøya i sør, og østover til Aleutian Range, med samlet areal på  kvadratkilometer. I 1962 ble bykommunen Bristol Bay skilt ut fra statistikkdivisjonen.

Før folketellingen i 1980 ble navnet på området endret til Dillingham. Det ble gjort endringer langs hele grenselinjen i nord, og grenselinjen på Alaskahalvøya ble trukket vestover til Kupreanof Point. I 1989 ble bykommunen Lake and Peninsula dannet ved å skille ut den østlige og sørøstlige delen av statistikkområdet.

## Referanser
Kusilvak Census Area

**Kusilvak Census Area**, frem til 2015 **Wade Hampton Census Area**, er et folketellingsområde i den amerikanske delstaten Alaska. Det ligger i de sørvestlige delene av staten, og grenser til statistikkområdene Nome i nord, Yukon-Koyukuk i øst og Bethel i sør.

Kusilvaks totale areal er 50 943 km² hvorav 6 412 km² er vann. Folketellingsområdet har  innbyggere (2010), og den største byen er Hooper Bay.

Wade Hampton ble etablert som et valgdistrikt i 1958. Landområdene fikk sitt navn i 1913 etter Wade Hampton III, som var soldat under Den amerikanske uavhengighetskrigen, guvernør og senator. I juli 2015 ble det offentliggjort at navnet på folketellingsområdet ville bli endret til Kusilvak Census Area, etter det høyeste fjellet i området.

## Referanser
Petersburg Census Area

**Petersburg Census Area**, frem til 2008 **Wrangell-Petersburg Census Area**, er et tidligere statistikkområde i den amerikanske delstaten Alaska. Området lå i de sørøstlige delene av staten, mellom Britisk Columbia i Canada i øst og Alaskabukta i vest. 

Wrangell-Petersburg Census Area ble etablert i 1958 med et areal på  kvadratkilometer, noe som grovt sett tilsvarte landområder mellom sundene Frederick i nord og Ernest i sør og østover til den canadiske grensen. Øyene Kupreanof, Kuiu, Coronation, Zarembo, Wrangell og Etolin samt deler av østkysten til Baranof, den sørlige delen av Catherine og sørvestkysten av Admiralty lå innen statistikkområdet.

Frem til 1990 ble det gjort flere mindre grensejusteringer der landområdene på øyene Baranof, Catherine og Admiralty ble overført til andre enheter, og grensa i sør ble trukket sørover for å inkludere deler av halvøya Cleveland. Byen Port Alexander, helt sør på øya Admiralty, ble etter hvert overført til Wrangell-Petersburg Census Area. I 2000 hadde området et folketall på  og et totalt areal på  kvadratkilometer, hvorav  land.

I 2008 ble den sørlige delen av statistikkområdet skilt ut som bykommunen Wrangell og den nordlige delen, på , skiftet navn til Petersburg Census Area. Den 3. januar 2013 ble deler av området etablert som Petersburg Borough.

## Befolkningsutvikling

I 1960: Wrangell-Petersburg Election District (valgdistrikt #3). I 1970: Wrangell-Petersburg Census Division. : Wrangell-Petersburg Census Area. Tall for 2012 er basert på estimater.

## Noter


## Referanser


## Kilder
* U.S. Bureau of the Census, ''Population of States and Counties of the United States: 1790 to 1990. From the Twenty-one Decennial Censuses''. Mars 1996. (Del III side 11-12) 
* Kartdata fra State of Alaska, Department of Labor and Workforce Development: *[https://web.archive.org/web/20140930004305/http://laborstats.alaska.gov/census/maps.htm#cen2000#cen2000 Alaska Census Data]*. Boundary Maps.
Bernardino Gatti

**Bernardino Gatti** (født omkring 1495 i Pavia, død i 1575 i Parma), også kalt **il Sojaro** (*Bøkkeren*), var en italiensk renessansemaler.

## Referanser


## Eksterne lenker
*
Nesodden Idrettsforening

**Nesodden Idrettsforening** (stiftet 24. juli 1920) er en norsk idrettslag fra Nesodden i Akershus. Klubben har ca. 1&nbsp;850 medlemmer og er et fleridrettslag med tilbud innen basketball, bordtennis, fotball, friidrett, orientering, fekting, ski og skøyter. 

## Fotball

### Tabell

## Kjente utøvere
*Trygve Kjensli

*Ellen Kathrine Lie
*Rikke Jeppsson
*Renate Jeppsson
*Bente Munkerud Aas

## Referanser


## Eksterne lenker
* 
* Berger Stadion - Nordic Stadiums
Maximilian II av Det tysk-romerske rike

**Maximilian II av Det tysk-romerske rike** (født 31. juli 1527 i Wien, død 12. oktober 1576 i Regensburg) var tysk-romersk keiser fra 1564&ndash;1576. Han ble senere betegnet som «den siste ridderen». 

## Liv og virke
### Bakgrunn
Maximilian var sønn av sin forgjenger keiser Ferdinand I og Anna av Böhmen og Ungarn. Anna var datter av kong Vladislav II av Ungarn. 

Han giftet seg i 1548 med sin kusine Maria av Habsburg, datter til Karl V.

### Konge
Maximilian ble kronet til konge av Böhmen i Praha den 14. mai 1562 og valgt til konge av Tyskland (konge av romerne) den 24. november 1562. Den 8. september 1563 ble han kronet til konge av Ungarn og av Kroatia i den ungarske hovedstad Pressburg (Pozsony på ungarsk; nå Bratislava i Slovakia).

Maximilian, som selv var og forble katolikk,  utviste toleranse overfor protestantene. Han gav dem trosfrihet i sine egne arveland, men det skapte strid i familien, og hans far truet med å fjerne ham fra arvefølgen.

### Keiser
Han ble tysk-romersk keiser i 1564. Det tyske riket med sine mange land var blitt dypt splittet under reformasjonstiden, og keiser Maximilian arbeidet for å utjevne motsetningene mellom katolikker og protestanter.   Han opprettholdt vanlige forbindelser med ledende lutheranere, blant annet for å samle riket mot tyrkerne. 

En historiker som Paula Sutter Fichtner oppsummerer med at keiser Maximilian II ikke maktet å nå sine tre hovedmålsettinger: rasjonalisere regjeringsstrukturen, gjenforene kristenheten, eller kaste ut tyrkerne fra Ungarn. Det osmanske rike truet stadig han eget rike og Europa forøvrig, og etter et mislykket forsøk på å fordrive dem for godt måtte han fortsatt betale til sultanen for å beholde Ungarn under Habsburgs kontroll. 

Han er gravlagt i St.Vitus-katedralen i Praha.

## Etterkommere
#Anna (1549-1580; gift med Filip II av Spania.
#Ferdinand (1551–1552)
#Rudolf II (tysk-romersk keiser) (1552–1612)
#Ernst (1553–1595)
#Elisabeth av Frankrike (1554-1592; gift med Karl IX av Frankrike)
#Maria (1555–1556)
#Mattias, tysk-romersk keiser (1557–1619)
#dødfødt sønn (oktober 1557)
#Maximilian (1558–1618)
#Albrekt (1559–1621)
#Wenzel (1561–1578)
#Friedrich (1562–1563)
#Maria (født og død 1564)
#Karl (1565–1566)
#Margareta (1567–1633)
#Eleonora (1568–1580)

## Referanser


## Eksterne lenker
*
Dekorasjon

**Dekorasjon** fra «dekor» er opprinnelig et fransk ord, *décor*, som betyr utsmykning eller pynt. Ordet er avledet fra latin *decus*, genitiv *decoris*, i betydningen pryd, mønster på glass eller keramikk.

Dekorasjon kan også bety medalje eller orden.

*Dekoratør
*Ornament
*Mønster

## Se også
* Utsmykning i største almenhet
* Dekorativ kunst
* Medalje eller utmerkelse
* Scenisk dekor som utgjøres av en komposisjon som blir laget ved hjelp av kulisser, rekvisita, lyd- og lyssetting, det vil si alt utenom skuespillere og statister

## Referanser
Il Gesù

**Il Gesù** (*Santissimo Nome di Gesù*) er jesuittordenens moderkirke i Roma, beliggende ved *Piazza del Gesù* nær Piazza Venezia. Il Gesù er en av Romas mest imponerende kirker med et overdådig dekorert interiør.

Jesuittordenen hadde i 1540 blitt stadfestet av pave Paulus III, og kort derpå flyttet Ignatius av Loyola med sine tilhengere til et lite hus i nærheten av Palazzo Venezia og overtok en kirke, *Santa Maria della Strada*. Snart ble den for liten, men finansielle problemer og vanskeligheter med å skaffe tomt bremset konstruksjonen av nye bygninger. Arbeidet på den nye kirken, *Il Gesù*, tok fart etter 1568, siden kardinalen Alessandro Farnese skaffet midler. Men først i 1580 skaffet familien *Astalli* marken som behøvdes for at fristedet skulle kunne bygges.

Kirkens fasade  av  Giacomo della Porta er et godt eksempel på manierisme.

## Referanser


## Eksterne lenker
* 
* Om fasaden
Momarkedet

**Momarkedet** var en årlig festival på Momarken travbane utenfor Mysen. 25. august til 29. august 2010 ble Momarkedet arrangert for 60. gang. Inntekter fra arrangementet gikk til Norges Røde Kors. Det var lang tradisjon for årlige TV-sendinger i NRK fra Momarkedet, ledet blant andre av Rolf Kirkvaag - og med Johnny Bergh i spissen for TV-produksjonen. På 1990-tallet ble et TV-show sendt på TVNorge, og i 2010 sendte TV 2 Momarkedets 60-årsshow direkte fra markedsplassen.

Kjøpmann Knut Lie (i yngre dager sentral i norsk hoppsport) var i mange år Momarkedets frontfigur og «markedsgeneral». Momarkedet fikk i 2006 Østfoldprisen.

Blant artistene som har opptrådt på Momarkedet er Tina Turner, ABBA, Wenche Myhre, Dronning Sonja, Titten Tei, Bing Crosby og Charles Trenet.

26. april 2012 besluttet styret i Mysen og Omegn Røde Kors å ikke arrangere Momarkedet i 2012 av økonomiske årsaker. Arrangementet ble da overtatt av en egen stiftelse, som avholdt Momarked siste helg i august samme år, men da på Høytorp fort. I 2013 ble Momarkenfestivalen arrangert i juli, over en helg, men i den tradisjonelle «momarkenhelgen» i august var det ingen arrangementer. Fra august 2014 har Lund Gruppen arrangert konseptet Festdager på Momarken, med tivoli, boder og underholdning over en langhelg.

## Eksterne lenker
* Momarkedet
* Kart med Momarkedet  tegnet inn 1775
Colantonio

**Niccolò Antonio** (ca. 1420–ca. 1470), bedre kjent som **Colantonio**, var en italiensk maler, aktiv i Napoli i perioden 1440–1470. Han var sannsynligvis lærer til Antonello da Messina.

## Eksterne lenker
*
George Clinton

**George Clinton** (1739–1812) var USAs fjerde visepresident.

Clintons far, Charles, var irsk innvandrer og satt i New Yorks lovgivende forsamling i kolonitiden og det er sagt at Georges interesse for politikk stammer fra faren. George Clinton var broren til general James Clinton og onkel til guvernør DeWitt Clinton.

Clinton ble valgt til Den kontinentale kongress og stemte for USAs uavhengighetserklæring. Han var den første og tredje guvernøren i delstaten New York i periodene 1777–1795 og 1801–1804. Han var USAs visepresident under Thomas Jefferson og James Madison i periodene 1805–1812 og den første som døde i embetet. Ved siden av Clinton er det bare John C. Calhoun som har vært visepresident for to presidenter.

## Referanser


## Eksterne lenker
* 
*
Arizonas flagg

**Arizonas flagg** er vannrett delt i to. Øvre del består av tretten stråler i rødt og gult, conquistadorenes farger gjennom de spanske flaggfargene. Fargene viser til at Arizona opprinnelig var en av Spanias besittelser i den nye verden. De tretten strålene symboliserer de opprinnelige tretten amerikanske koloniene, samtidig som det viser til Arizonas fabelaktige solnedgang i ørkenen. Nedre halvdel av flagget har samme blåfarge som USAs flagg. I midten av flagget er det plassert en kobber-farget stjerne som betegner Arizonas rike kobberforekomster og dens gruveindustri.

Arizonas flagg ble tatt i bruk 17. februar 1917, fem år etter at Arizona ble en amerikansk delstat. Det er designet av oberst Charles W. Harris i 1911 i forbindelse med at et skytterlag fra Arizona skulle delta i et stevne i Ohio.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* The Arizona State Flag fra Arizona Capitol Museum
Indianas flagg

**Indianas flagg** er blått med en gul fakkel omgitt av nitten gule stjerner. Delstatens navn er skrevet inn i en bue over stjernen som er plassert direkte over fakkelen. Flagget ble innført 31. mai 1917. Det er offisielt i størrelsesforholdet 26:33.
Indianas flagg ble til etter en konkurranse avholdt i 1916. Det er tegnet av Paul Hadley fra Mooresville i Indiana. Fakkelen symboliserer frihet og opplysning. Stjernene representerer Indianas plass som den nittende delstaten i USA. De tretten stjernene i den ytre ringen symboliserer de opprinnelige tretten koloniene. De fem stjernene innenfor representerer de neste fem delstatene som gikk med i unionen og den litt større over fakkelen symboliserer Indiana.

Mange av USAs delstatsflagg har blå flaggduk. Også delstatene Pennsylvania, Connecticut, Sør-Carolina, New Hampshire, Virginia, New York, Vermont, Kentucky, Maine, Michigan, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Paul V

**Paulus V** (egentlig *Camillo Borghese* (født 17. september 1552 i Roma, død 28. januar 1621) var pave fra 16. mai 1605 til 28. januar 1621.

Han hørte til adelsætten *[[Borghese]]* fra Siena. Borghese ble i 1596 kardinalprest til *[[Sant'Eusebio]]* (senere til *[[Santi Giovanni e Paolo (Roma)|Santi Giovanni e Paolo]]* som ny tittelkirke fra 1599).

Pave Paul V, som var en fremstående kunstmecen, finansierte sluttbebyggelsen av Peterskirken.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X ( 1475-1521) *1513 
* Pave Paul III (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* *Pave Paul V* (1523-1621) *1597

## Referanser


## Eksterne lenker
*  Biografi på The Cardinals of the Holy Roman Church
Sylvester McCoy

**Sylvester McCoy** (født 20. august 1943 i Dunoon, Strathclyde, Skottland) er en skuespiller som er mest kjent for å ha spilt den sjuende Doktoren i science fiction-serien. Han spiller også i serien ‘’sense8’’ ‘’2015-2018’’som karakteren Mr. Hoy, ‘’Hobbiten’’ (2012-2014) som karakteren Radagast den Brune.

Han er aller mest kjent for rollen i *[[Doctor Who]]* fra 1987 til 1989 og i ‘’TV-filmen fra 1996.

McCoy ble født av irske foreldre og vokste stort sett opp i Dublin. Hans dåpsnavn var Percy James Patrick Kent-Smith. Da han vokste opp utdannet han seg til å bli prest, men ga det opp for å jobbe i forsikringsbransjen. Han ble oppdaget av skuespilleren Ken Campbell da han jobbet i billettluka i The Roundhouse.

Han ble kjent som en del av gruppen *The Ken Campbell Roadshow*. Hans mest kjente figur var stuntmannen Sylveste McCoy som brukte å presse gafler og spikere opp i nesen, stikke ildere i buksa og tenne på hodet sitt. Som en spøk stod det i programbladet at Sylveste McCoy ble spilt av Sylvester McCoy og etter at en anmelder ikke tok spøken og trodde Sylvester McCoy var hans virkelige navn, valgte McCoy å bruke dette navnet selv som et pseudonym. Før *Doctor Who* spilte McCoy blant annet i *Vision On*, *Jigsaw* og *Tiswas*. Han spilte også Stan Laurel og Buster Keaton i et enmanns-show. I 1985 spilte han Bowers i mini-serien *The Last Place On Earth*, som er basert på Robert Falcon Scotts siste ekspedisjon til sydpolen.

Han erstattet Colin Baker som Doktoren i *Doctor Who* i 1987 og han spilte i serien frem til den ble satt på pause i 1989. Han spilte også Doktoren i veldedighetsspesialen *[[Dimensions in Time]]* i 1993 og i TV-filmen i 1996, da Paul McGann tok over rollen. I den første sesongen spilte McCoy Doktoren med mer humor og klovneri, men Andrew Cartmel forandret på det i de følgende sesongene. I løpet av McCoys periode i serien ble Doktoren mer hemmelighetsfull og uhyggelig enn de tidligere inkarnasjonene. Han manipulerte personer som sjakkbrikker og det så alltid ut som han spilte ett spill. McCoy bifalte dette fordi det lot ham spille en mer dramatisk rolle.

Etter *Doctor Who* har McCoy spilt i blant annet Michael Sams TV-film *Beyond Fear* (1997), som ble vist på premierenatten for den nye TV-kanalen Channel Five. Han har også spilt den sjuende Doktoren i flere hørespill produsert av Big Finish Productions.

McCoy har også spilt mange roller på teater, så vel i de erkebritiske musikalske komediene som kalles «pantomime» og som settes opp ved juletider (ikke å forveksle med mimekunst) som i oppsetninger av Molières klassiske komedier.

## Referanser


## Eksterne lenker
* 
* 
* Travelling Light &ndash; en artikkel om Sylvester McCoy Kasterborous.com.
* Sylvester McCoy &ndash; The Unofficial Site.
Rione Trastevere

**Trastevere** er en bydel i vestre Roma. Navnet «Trastevere» kommer fra den latinske benevnelsen «Trans Tiberim» – «på andre siden av Tiber».

## Historie
Trastevere var allerede i antikken en tettbefolket bydel og omfattes av den aurelianske muren. I middelalderen var bebyggelsen begrenset til en smal remse nærmest floden Tiber. Trastevere var en av det antikke Romas arbeiderbydeler. Her bodde også mange utlendinger og randgrupper. Det bodde mange jøder her, og de hadde på et tidspunkt hele ti synagoger. Også byens første kristne konsentrerte seg her. 

## Beskrivelse
Trastevere, som i stor grad har bevart sitt middelalderske gatenett, består av smale gater, smug og torg/plasser. Karakteristisk er *Piazza de' Renzi* med dens omgivende bebyggelse. I Trastevere ligger flere interessante kirker, blant annet Romas muligens eldste Maria-kirke, Santa Maria in Trastevere med vakre absidemosaikker, og San Pietro in Montorio med Bramantes *[[Tempietto]]*. 

I det nordlige Trastevere er Villa Farnesina. Dronning Kristina residerte i Palazzo Corsini i Trastevere.


Fil:Roma-santa maria in trastevere 02.jpg|1300 talls mosaikker i Santa Maria in Trastevere
Fil:Piazza santa maria in trastevere nightlife.jpg|Piazza di Santa Maria in Trastevere om kvelden


## Eksterne lenker
* 
*  Severdigheter
* Trastevere på Google Maps
Paricutín

**Paricutín** er en vulkan som befinner seg i delstaten Michoacán i Mexico Den var aktiv fra den 20. februar 1943 til 1952. I perioden da den var aktiv, bygget den opp en sinderkjegle på 424 meter. Landsbyen San Juan Parangaricutiro ble fullstendig ødelagt av vulkanen. Kjeglens topp befinner seg 3&nbsp;170 meter over havet.
Marcellusteateret

**Marcellusteateret** (it. *Teatro di Marcello*) er et antikt teater i Roma, beliggende mellom Capitolium og Tiber.

Marcellusteateret ble påbegynt av Cæsar og fullført av Augustus år 17 f.Kr. Den fikk sitt navn etter den senere søstersønnen og tiltenkte arvtageren Marcellus som døde år 23 f.Kr., blott 19 år gammel.

## Referanser


## Eksterne lenker
*
Cuatlapanga

**Cuatlapanga** er stratovulkan som ligger i delstaten Tlaxcala i Mexico i kommunene *[[San José Teacalco]]* og *[[San Antonio Cuaxomulco]]*. Toppen er målt til 2&nbsp;300 meter over havet. Den befinner seg i samme området som Matlacuéyetl. På nahuatl betyr *Cuatlapanga* *delt hodeskalle*
Hellenistisk kunst

Med **hellenistisk kunst** menes den greske kunsten som ble produsert omkring 300-30 f.Kr. i det store området som Aleksander den store hadde erobret.

Mens Alexander den store erobret hele Orienten hadde et stort antall nye byer blitt grunnlagt, og mange gamle hadde blitt rasert i krigen. I hele den hellenistiske verden fantes et stort behov for nye offentlige bygninger som idrettsplasser, teatre og torg; dertil kom bestillinger til private bosteder, hager og graver som behøvde utsmykning. Et stort antall greske arkitekter og kunstnere emigrerte fra Hellas og ut i det nye imperiet. Der ble den klassiske, greske tempelkunsten, den orientalske kulturen og de nye profane, borgerlige bestillingene sammensmeltet. Det skapte et nytt kunstmarked som var umettelig på kopier av kjente skulpturer, masseproduserte bronsestatuetter og terrakottavaser.

Kunstnerne leverte det som ble bestilt, virkelighetsillusjon ble en norm, og arkitektene overtraff hverandre i grandiose skryteprosjekter – flere av verdens syv underverker ble til i denne perioden. I de nye middelhavsmetropolene, som Alexandria, Rhodos og Pergamon, ble de greske mytene og gudene redusert til litterære temaer og skikkelser. Den beundrede greske kunsten ble her utviklet til en maniert stil som la vekt på pathos og tekniske ferdigheter. Grekenland selv ble fort redusert til et friluftsmuseum der verdens første turister valfartet. Det var isteden i den hellenistiske verdens grensetrakter den nye kunsten ble laget. I for eksempel Baktrien på grensen til India ble den greske arven blandet med buddhistiske motiver. I Roma gav de private bestillingene de første impulsene til den romerske portrettkunsten.

## Arkitektur
*Kolossale proporsjoner
*Joniske søyler (som erstattet de Doriske)
*Tempelområdene mer lik landskap; hele bydeler formgitt enhetlig og monumentalt
*Hermogenes

## Skulptur
*Større følelsesmessighet, ikke-greske motiv
*Mer komplekse komposisjoner, skulpturgrupper
*Portrettkunst – økt realisme

## Billedkunst
*Landskapsbilder
*Gravrelieffer

## Litteratur
*
*
*
*
*
* 
*
*
*
*
*
*
*
*
*
*
*
*
*
*

## Se også
*Hellenismen
*Gresk kunst
*Gresk kunst i antikken
Tequila (vulkan)

**Tequilavulkanen** er en stratovulkan i Tequila i delstaten Jalisco i Mexico. Toppen befinner seg omtrent 3&nbsp;000 meter over havet. Det siste vulkanutbruddet fant sted for 22&nbsp;000 år siden.
Santa Maria dell’Orto

**Santa Maria dell'Orto** er en kirke i Trastevere i Roma. Kirken har sin opprinnelse i kulten av et mirakuløst jomfru Maria-bilde som var plassert på en hagemur.

Den nåværende kirken ble fullført i 1560 av Guidetto Guidetti, en av Michelangelos elever. Fasaden er trolig et verk av Vignola. Interiøret viser fresker av blant annet Taddeo Zuccari og Giovanni Baglione.

I det tilliggende oratoriet finnes flere fresker i klar koloritt. 

Et kuriosum er en vakkert utskåret kalkun. Den ble anbragt der av hønseselgerlauget på 1700-tallet til minne om ankomsten av den første kalkun fra Nord-Amerika.

## Referanser


## Eksterne lenker
* Roma Segreta – Santa Maria dell'Orto (italiensk)
* Rome Art Lover – Santa Maria dell'Orto (italiensk)
* Churches of Rome Wiki – Santa Maria dell'Orto (engelsk)
*  L'Arciconfraternita di Santa Maria dell'Orto  (italiensk)
Gens

**Gens** (flertall: *gentes*) i oldtidens Roma var en klan eller gruppe av familier som delte et felles ''nomen'' og som man anså stammet fra en felles forfar. Ifølge romersk navneskikk var en persons andre navn navnet på den *gens* personen måtte tilhøre.

Gentes hadde egen rettsstatus i den romerske republikk. En gens som juridisk person eide eiendommer, blant annet med egne gravplasser for familien. Hver gens hadde en leder, noe som ble praktisert strengere i det tidlige Roma enn den senere perioden. I den senere perioden ble også enkelte patrisike gentes antatt av plebeiiske familier, slik at disse skulle kunne inneha poster som vanligvis var forbeholdt patriere. Medlemmene av hver gens var legalt pliktig til å hjelpe hverandre på oppfordring. En gens var patrilineær og patriarkal.

De patrisiske gentes var inndelt i to kategorier, *gentes maiores* og *gentes minores*. *Maiores* var Romas ledende familier, som Iulii, Aemilii, Claudii, Cornelii, Fabii og Valerii. Disse familiene hadde særskilte privilegier både av religiøs og verdslig art.

Gens var en betydningsfull sosial struktur i Roma og over hele Italia i den romerske republikk. Mye av en persons sosiale status var avhengig av den gens han tilhørte. Bestemte gens ble betraktet som patrisiske mens andre ble betraktet plebeiiske, mens en del hadde både patrisiske og plebeiiske familiegrener. Betydningen av medlemskap i en gens avtok betydelig i keisertiden.

## Se også
* Liste over romerske gentes

## Referanser


## Eksterne lenker
* Ordbokdefinisjon av gens hos *Wiktionary*
Adriaen van der Werff

**Adriaen van der Werff** (født 21. januar 1659 i Kralinger Ambacht ved Rotterdam i Nederlandene, død 11. november 1712 i Rotterdam) var en nederlandsk barokkmaler.

## Liv og virke
### Bakgrunn
Adriaen van der Werff ble født et sted som på slutten av 1800-tallet ble en bydel i Rotterdam. Familien var av den protestantiske trosretning som var kjent som remonstranter; faren var av yrke møller. Adriaen gikk i lære hos Eglon Hendrick van der Neer og hos Cornelis Picolet.

### Maler
Av ham lærte han nøyaktigheten som kjennetegnet den leidse måten å male på. Denne kombinerte Van der Werff med de klassiske standardene, slik som de ble brukt av det franske akademiet. Etter at han var ferdig med læretiden, slo han seg ned i Rotterdam, men senere kom han til å veksle mellom å bo der og i Düsseldorf. 

I 1696 besøkte kurfyrst Johann Wilhelm Pfalz ham og bestilte samtidig et portrett og maleriet *Salomonsdommen*. Etter at Van der Werff leverte disse maleriene ble han utnevnt til kurfyrstens hoffmaler, og i 1703 slått til ridder. 

Mange av Van der Werffs malerier har religiøse og mytologiske motiver. I tillegg malte han sjangermalerier og portretter. Typisk for mange av disse maleriene er en elegant utførelse, at huden har en elfenbens- eller porselensaktig glans, og at ansiktene er uttrykksløse. På denne måten speiler hans kunst tiden han levde i, og den ble satt stor pris på av hans samtidige. 

Pieter van der Werff, Adriaens bror, var en av hans lærlinger. Han malte i samme stil som Adriaen van der Werff.

I tillegg til å være maler var han arkitekt og utformet flere hus i Rotterdam, deriblant kjøpmannsbørsen som stod ved Blaak i Rotterdam frem til mai 1940, da den ble lagt i ruiner under den tyske bombingen av byen.

## Museer
Den største samlingen av hans malerier finnes i Alte Pinakothek i München. Av de tredve som er i dets eie, er seksten bilder fra Kristi liv og et av Diana som oppdager Kallistos feilgrep. I Dresdener Galerie finnes tolv malerier, blant annet «Lot og hans døtre». Videre finnes også enkelte malerier i Rijksmuseum i Amsterdam.

## Referanser


## Kilder
* Web Gallery of Art (engelsk)
## Eksterne lenker
*
Jakovlev Jak-15

**Jakovlev Jak-15** (opprinnelig gitt typebetegnelsen **Type-2** av amerikansk etterretning, og senere NATO-kallenavnet **Feather**) var et tidlig sovjetisk jetdrevet jagerfly og var den letteste operative jetjager som noensinne har blitt bygget. Flyet var delvis basert på det propelldrevne Jak-3U og beholdt vingene, halehjulet, den bakre delen av flyskroget og halen fra denne konstruksjonen. Motoren var en kopi av den tyske Junkers Jumo 004B turbojetmotoren, typebetegnet RD-10. Motoren var plassert i nesen av flyet, og hadde utløp under vingene. På denne måten fikk pilotene en lettere innføring i jetmotorer.

Omtrent 280 eksemplarer ble bygget.

## Spesifikasjoner

## Referanser


## Eksterne lenker
* Wings Palette-fargelegging
Jakovlev Jak-17

**Jakovlev Jak-17** (NATO-kallenavn **Feather**) (Russisk: Як-17) var et tidlig jetdrevet jagerfly som ble utviklet fra Jak-15.

En prototype med typebetegnelsen **Jak-15U** som var en videreutvikling av Jak-15, fløy første gang i juni 1947. Den største synlige forskjellen fra Jak-15 var det nye landingsunderstellet. I mars 1948 ble flyet bestilt for serieproduksjon og typebetegnelsen ble endret til **Jak-17**. Det ble først vist offentlig i 1949. Kun to varianter ble bygget: Jak-17 som var et enseters jagerfly, og **Jak-17UTI** som var et toseters treningsfly. Totalt ble det i tidsperioden 1948&ndash;1949 produsert 430 fly.

Jak-17 hadde mange negative egenskaper, slik som lav hastighet, kort rekkevidde og upålitelig motor. Motoren var basert på den tyske Junkers Jumo 004, og hadde en svært komplisert oppstartprosedyre. På den andre side var den enkel å bruke og svært lik de populære propelldrevne jagerflyene Jak-3 og Jak-9, noe som gjorde Jak-17 relativt lett for flygerne å konvertere til.

## Brukerland

* Kina, Tsjekkoslovakia, Romania, Polen og Sovjetunionen
* I Sovjetunionen var flyet i bruk fra 1948 til tidlig på 1950-tallet
* Polen brukte 3 Jak-17 og 11 Jak-17UTI fra 1950. De ble tatt ut av tjeneste i 1955. Den siste Jak-17 med den sivile betegnelsen SP-GLM ble brukt som testfly i 1957&ndash;1960.
Quattrocento

De kulturelle og kunstneriske begivenheter fra det 15. århundres Italia er som samlebetegnelse kalt **Quattrocento** (fra italiensk; 400 (*il quattrocento*), kortform for *mille quattrocento*, 1400). Quattrocento betegner den kunstneriske stilen fra den sene middelalderen, særlig gotikken og den tidlige renessansen.

## Historie
Etter det romerske imperiums tilbakegang i 476, spredte økonomisk uorden og handelssammenbrudd seg gjennom Europa. Dette var begynnelsen på den tidlige middelalder, som grovt sett varte til det 11. århundre, da handelen tok seg opp, befolkningen begynte å øke og pavedømmet gjenvant sin autoritet.

## Liste over italienske quattrocentomalere
* Donatello
* Filippo Brunelleschi
* Lorenzo Ghiberti
* Masolino

* Fra Angelico
* Paolo Uccello
* Il Sassetta
* Filippo Lippi
* Gentile da Fabriano
* Masaccio

* Francesco Squarcione
* Piero della Francesca 
* Domenico Veneziano
* Giovanni di Paolo
* Francesco di Giorgio
* Vecchietta
* Jacopo Bellini
* Domenico di Bartolo

* Andrea del Castagno
* Benozzo Gozzoli 
* Cosimo Tura
* Antonello da Messina
* Melozzo da Forlì 
* Antonio Pollaiuolo 
* Antoniazzo Romano
* Francesco del Cossa
* Andrea Mantegna 
* Desiderio da Settignano 
* Carlo Crivelli 
* Vittore Crivelli
* Andrea del Verrocchio
* Justus of Ghent
* Pedro Berruguete

* Leonardo da Vinci
* Domenico Ghirlandaio
* Sandro Botticelli
* Pietro Perugino
* Antonio Rossellino
* Bertoldo di Giovanni
* Della Robbia 
* Gentile Bellini
* Vittore Carpaccio
* Giovanni Bellini 
* Ercole de' Roberti 
* Luca Signorelli

## Referanser
Johannes

**Johannes** kan sikte til:

*Evangelisten Johannes
*Johannes Døperen
*Johannes (navn), et mannsnavn 
*Genitivform av Johanne
Basilica di San Francesco (Assisi)

**Basilica di San Francesco** (Den hellige Frans' basilika) er en gravkirke for Frans av Assisi og hovedkirke for den gren av fransiskanerordenen som kalles konventualene. Den ligger i Assisi, Italia.

Den hellige Frans av Assisi døde den 3. oktober 1226. Allerede i 1227 ble han kanonisert. Lederen av fransiskanerordenen var broder Elias, som straks gikk i gang med å bygge en kirke til å romme helgenens jordiske rester.
Allerede i 1230 kunne de overflyttes til den nybygde kirken, hvor allikevel fullførelse og kunstnerisk utsmykning fortsatte i lang tid.
Kirken ble bygget i to plan: en lav og dunkel underkirke, og en høy og lys overkirke. Under høyalteret i underkirken ble Frans begravet. Senere er det utgravet en kryptkirke omkring helgengraven, som inntil da hadde vært utilgjengelig, idet broder Elias fryktet at nabobyer, særlig Perugia, skulle forsøke å sette seg i besittelse av de verdifulle relikviene med våpenmakt.

San Francesco-kirken er utsmykket av tidens beste kunstnere, deriblant Cimabue, Simone Martini, Pietro Lorenzetti og særlig Giotto, som på veggene i overkirken har malt en serie bilder fra Frans' liv.

## Referanser


## Eksterne lenker
*
Lorenzo Costa

**Lorenzo Costa** (1460–1535) var en italiensk maler fra renessansen.

## Biografi

Han var født i Ferrara, men flyttet til Bologna i sine tidlige tyveår, og påvirket Bolognaskolen. Allikevel betrakter andre ham som et produkt av Ferraraskolen. Det er mange som hevder at han ble undervist av Cosimo Tura.

Mellom 1506 og 1513 malte han sitt berømte «Madonna og barnet med Bentivoglio-familien» og andre fresker på veggene i Bentivoglio-kapellet i San Giacomo Maggiore, og han fulgte opp dette med mange andre arbeider. Han var en god venn av Francesco Francia, som var svært påvirket av ham. Costa arbeidet sammen med Francia for familien Bentivoglio i Bologna og malte portretter og religiøse motiv. I 1507 etterfulgte han Andrea Mantegna som maler ved hoffet i Mantova. I 1509 dro han til Mantova, hvor hans elev var markien Francesco Gonzaga, og hvor han til sist døde.

Hans «Madonna og barnet på tronen» finnes i nasjonalgalleriet i London, men hans hovedarbeider er i Bologna. Hans sønner Ippolito og Girolamo var også malere, og det var også Girolamos sønn, Lorenzo den yngre. De mange samtidige som jobbet med eller under ham omfattet Cosimo Tura, Dosso Dossi og Ludovico Mazzolino.

## Referanser


## Eksterne lenker
* Lorenzo Costa i Louvre. (fransk)
François Boucher

**François Boucher** (1703–1770) var en fransk maler.

Boucher var representant for rokokkostilen. Han studerte for François Lemoyne og begynte å utføre etsninger etter Watteau. I Italia (1727–1731) kom Boucher til å påvirkes av Tiepolo.

På 1740-tallet ble Boucher kjent med Madame de Pompadour og malte et flertall portretter av henne. Gjennom hennes innflytelse ble han i 1765 den første hoffmaleren hos Ludvig XV. Hans mytologiske temaer i pastorale miljøer passet for Ludvig XVs smak.

Jean-Honoré Fragonard var hans elev.

Fil:Resting Girl by François Boucher (1753) - Alte Pinakothek - Munich - Germany 2017 (crop).jpg|«Marie-Louise O'Murphy» (1752). Alte Pinakothek, München.
Fil:François_Boucher,_Venus_triumf_(1740)_-_03.jpg|«Venus' triumf» (1740). Nationalmuseum, Stockholm.
Fil:François Boucher - Madame de Pompadour, 1759.jpg|«Madame de Pompadour» (1759). Wallace Collection, London.


## Priser (utvalg)
* 1720 – Prix de Rome

## Referanser


## Eksterne lenker
*
Youngstars

**Youngstars** er et fotballag fra østkanten av Oslo. Det er sammensatt av unge norsktamiler. Youngstars ble stiftet 18. juli 1997. Laget er med på diverse tamilske turneringer i Norge, Danmark, Sveits og England. Klubben spiller ikke i ligasystemet i Norge.

## Klubbens historie
Laget er sammensatt av unge norsktamilere i en alder mellom 17 og 27. Laget oppsto av såkalt reservelagsspillere fra andre tamilske lag. De gikk sammen sommeren 1997 og dannet klubben Youngstars FC. Laget startet sesongen med å tape alle sine kamper i hver enkelt turnering, hvorav flere tosifrede tapstall.

Spillere iverksatte treninger og ballaktiviteter høsten 1997 for å være forberedt for sesongen 1998. Etter ett år vant klubben tre av seks tamilske utendørsturneringer i Norge. Laget har etter dette deltatt i samtlige turneringer for tamiler de senere årene, både innendørs og utendørs.

## 2000
I 2000 vant Youngstars alt av tamilske innendørsturneringer i Norge. Slik skulle det bli en del år fremover, og det måtte 6 år til før et lag kunne vippe de fra tronen. Første tap kom ikke før april 2006.

De tamilske utendørsturningene i både 7-er og 11-er har variert i de siste seks årene, men det laget har vunnet en rekke vandrepokaler. Når det gjelder tamilske turneringer i utlandet, har Oslolaget gått seirende ut av både 7 manns- og 11-mannsturneringene i Danmark, henholdsvis tre og to ganger hver. I England og Sveits har det kun blitt som tapende finalist.

## 2001/2002
Vintersesongen 2001/2002 spilte Youngstars i samtlige innendørsturneringer med to lag. Begge lag gikk hele veien og til finalen i samtlige turneringer,  North Boys Cup 2001 og T.S.C Cup 2001 en måned senere, hvor begge lag hadde kommet så langt som semifinalen.

## Meritter

1.-plass:

2.-plass:

3.-plass:

* Youngstars har stilt i en rekke innendørs turneringer med to lag (hvor da begge lag har endt med medaljer)
* Youngstars har vært i en rekke turneringer som tapende finalist. Blant annet England og Sveits.

## Spillere (2007-sesongen)

### Målvakter

*29  Preba Mariyathas
*01  Jeykanth Karunakaran
*12  Kiruba Rajkumar

### Forsvar

*02  Elango
*04  Moa Mariyathas (visekaptein)
*03  Rajess Murugesu
*05  Chermithan Cross
*06  Thinesh Sivapathapalan
*11  Susinthiran Sithamparanathan
*22  Jeyandrakumar Thiyagarajah (kaptein)

### Midtbane

*07  Subesan Kaithanpillai
*09  Rames Murugesu
*14  Ranjan Kumar
*15  Stefan Manoharan
*16  Clasten
*18  Thusyanthan Mohanathas
*20  Arul Kanisiyas
*99  Nisanth Sivapathasundaram

### Angrep

*08  Kirisanthan Shanmuganathan
*10  Thilakesan Shanmuganathan
*19  Jeero

### Spillere lagt opp

*25  Navaneethan Selvanathan
*27  Jebanesan Chrisanthar

## Eksterne lenker
*  Youngstars Online (Norsk)
*  Asa Cup (Engelsk)
Ferraraskolen

**Ferraraskolen** var en skole innenfor italiensk maleri som blomstret i andre halvpart av 1400-tallet samt på 1500-tallet og ble representert av blant annet Cosimo Tura, Francesco del Cossa, Ercole Roberti, Lorenzo Costa og Dosso Dossi. Ferraraskolens  strenge stil har også påvirket Piero della Francesca og Andrea Mantegna. 

## Eksterne lenker
* Census of Ferrarese Paintings and Drawings http://www.censusferrarese.it/
Filippino Lippi

**Filippino Lippi** (født omkring 1457 i Prato, død 18. april 1504 i Firenze) var en italiensk maler i renessansen og sønn av Fra Filippo Lippi og hans modell, karmelitternonnen Lucrezia Buti.

## Galleri

Fil:Filippino Lippi.jpg|«Bebudelsen» (1489–1491). *[[Santa Maria sopra Minerva]]*, Roma.


## Referanser


## Eksterne lenker
*
Andrea Mantegna

**Andrea Mantegna** (1431–1506) var en italiensk maler, skulptør og gravør under renessansen. Han hadde stor innflytelse på malerkunsten i Venezia, hvor han ble adlet. Hans malerier er i dag spredt på flere kunstmuseer rundt i Europa.

## Liv og virke
### Bakgrunn
Mantegna kom fra fattige kår, men ble adoptert av og utdannet hos Francesco Squarcione sammen med blant annet Giovanni Bellini i Padova. Etter seks års læretid forlot han i 1448 Squarciones verksted og ble raskt berømt.

### Malerkarriere

Mantegna ble gift med Nicosia Bellini, søster til Gentile Bellini og Giovanni Bellini.
I 1466-1467 reiste han til Firenze og i 1488 foretok han en reise til Roma. 

I 1460 ble han hoffmaler hos familien Gonzaga i Mantova, hvor han forble til sin død.

### Stil
Mantegna var sterkt påvirket av billedhuggeren Donatello og hans beundring for den romerske antikken og påvirket i sin tur blant annet svogeren Giovanni Bellini og Albrecht Dürer.

Man kan skille ut tre elementer i Mantegnas kunst: Det florentinske, det norditalienske og det antikke. Allerede da han som 18-årig fikk sin første store oppdrag med å male fresker av Jakobs og Kristoffers liv i Erimitanikirken i Padova, var han fortrolig med den florentiske stilen under påvirkning av Donatello.

I sine verker anvendte Mantegna et ofte ekstremt perspektiv kombinert med relieffer parallelt med billedplanet.  Hans bilder var ofte mer realistiske enn Bellinis; skikkelsene hadde mer individuelle drag.

Mantegna sin interesse for landskaper er en norditaliensk fenomen, hvor landskapet for mer betydning for billedets stemning. Fra antikken hadde han de arkitektoniske og dekorative elementer.

### Utvalgte verker

I takfresken i *Camera degli Sposi* i *Palazzo Ducale* i Mantova fremstilte Mantegna for første gang i den vesterlandske kunsten et perspektiv som viser en åpning mot himmelen. Dette er hans mest berømte verk. Åpningen er rammet inn av en balustrade der engler, mennesker og dyr titter ned. Denne komposisjonen, kalt *[[sotto in sù]]*, med sitt underperspektiv og sterkt forkortet fremstilling, ble et forbilde for senere kunstnere, særlig under barokken.

## Galleri

Andrea Mantegna 049.jpg|*«Presentazione al tempio»* (1465).  *[[Gemäldegalerie (Berlin)|Gemäldegalerie]]*, Berlin.
Bacco - Mantegna, Andrea - Baccanale col tino -1470 ca.-.jpg|*«Baccanale col tino»* (1470). Kobberstikk.
Andrea Mantegna 034.jpg|«Kristi begråtelse» (omkring 1490). *Pinacoteca di Brera*, Milano.
Andrea Mantegna 064.jpg|Takfreske i *Camera degli Sposi*, detalj (1465–1474). *Palazzo Ducale*, Mantova.
Andrea_Mantegna_014.jpg|*Den hellige Sebastians martyrium*
Andrea Mantegna 001.jpg|De tre vise menn med Baltasar som svart


## Referanser


## Litteratur
*  
*  
*  
*  
* 

## Eksterne lenker
* 
* Andrea Mantegna på WikiArt
* Google Art Project
Grenadas flagg

**Grenadas flagg** ble tatt i bruk i 1974. De seks stjernene representerer de seks sognene på Grenada. Den største stjerna i midten representerer hovedstaden St. George's.

De seks sognene er:Saint Andrew, Saint David, Saint George, Saint John, Saint Mark og Saint Patrick.

Grenada har av og til blitt kalt «Krydderøya» på grunn av den store mengden krydder som blir dyrket her. Dette kommer også fram i flagget hvor symbolet på venstre side skal forestille en muskatplante. Muskat er en av de viktigste jordbruksproduktene på øya.

Fargekombinasjonen rød, gull og grønn er de tradisjonelle pan-afrikanske fargene, og skal representere Grenadas afrikanske identitet.
## Eksterne lenker
* Om Grenadas flagg på Flags of the World
Francesco Squarcione

**Francesco Squarcione** (født 1397 i Padova, død 1468 i Padova) var en italiensk maler, lærer og antikvitetshandler og grunnlegger av Padovaskolen.

På reiser i Hellas og Italia samlet Squarcione antikviteter, hvilket påvirket hans egne verker og hans elevers. Disse inkluderte Andrea Mantegna, Cosimo Tura og Carlo Crivelli.

## Referanser